CELEX: 32021R0478
Language: bg
Date: 2021-03-22 00:00:00
Title: Регламент за изпълнение (ЕС) 2021/478 на Съвета от 22 март 2021 година за прилагане на Регламент (ЕС) 2020/1998 относно ограничителни мерки срещу тежките нарушения на правата на човека

22.3.2021   
               
               
                  BG
               
               
                  Официален вестник на Европейския съюз
               
               
                  LI 99/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/478 НА СЪВЕТА
         от 22 март 2021 година
         за прилагане на Регламент (ЕС) 2020/1998 относно ограничителни мерки срещу тежките нарушения на правата на човека
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2020/1998 на Съвета от 7 декември 2020 г. относно ограничителни мерки срещу тежките нарушения на правата на човека (1), и по-специално член 14, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 7 декември 2020 г. Съветът прие Регламент (ЕС) 2020/1998.
                  
               
                     (2)
                  
                  
                     На 8 декември 2020 г. в Декларацията на върховния представител от името на Европейския съюз във връзка с глобалния режим на ЕС за санкции за нарушения на правата на човека Съюзът и неговите държави членки заявиха отново категоричната си ангажираност с утвърждаването и защитата на правата на човека по света. Глобалният режим на ЕС за санкции за нарушения на правата на човека подчертава решимостта на Съюза да засили своята роля в борбата с тежките нарушения и погазването на правата на човека в световен мащаб. Реалното упражняване на правата на човека от всекиго е стратегическа цел на Съюза. Зачитането на човешкото достойнство, свободата, демокрацията, равенството и върховенството на закона и спазването на правата на човека са основополагащи ценности на Съюза и неговата обща външна политика и политика на сигурност.
                  
               
                     (3)
                  
                  
                     На 2 март 2021 г. Съветът прие Решение (ОВППС) 2021/372 (2) и Регламент за изпълнение (ЕС) 2021/371 (3), в което бяха посочени четирима руски граждани, участвали в извършването на тежки нарушения на правата на човека в Русия, включително произволни арести и задържания, както и широкоразпространено и системно ограничаване на свободата на мирни събрания и на сдружаване и на свободата на мнение и на изразяване.
                  
               
                     (4)
                  
                  
                     Съюзът продължава да е дълбоко загрижен поради тежките нарушения и погазването на правата на човека в различни части на света, като изтезания, извънсъдебни екзекуции, насилствено изчезване или системно използване на принудителен труд, извършвани от лица и образувания в Китай, Корейската народнодемократична република (КНДР), Либия, Еритрея, Южен Судан и Русия.
                  
               
                     (5)
                  
                  
                     В този контекст 11 лица и четири образувания следва да бъдат включени в списъка на физическите или юридическите лица, образуванията или органите, които подлежат на ограничителни мерки, съдържащ се в приложение I към Регламент (ЕС) 2020/1998.
                  
               
                     (6)
                  
                  
                     Поради това Регламент (ЕС) 2020/1998 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) 2020/1998 се изменя съгласно приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 март 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 410 I, 7.12.2020 г., стр. 1.
         
            (2)  Решение (ОВППС) 2021/372 на Съвета от 2 март 2021 г. за изменение на Решение (ОВППС) 2020/1999 относно ограничителни мерки срещу тежки нарушения на правата на човека (ОВ L 71 I, 2.3.2021 г., стр. 6).
         
            (3)  Регламент за изпълнение (ЕС) 2021/371 на Съвета от 2 март 2021 г. за прилагане на Регламент (ЕС) 2020/1998 относно ограничителни мерки срещу тежките нарушения на правата на човека (ОВ L 71 I, 2.3.2021 г., стр. 1).
      
      
         
            ПРИЛОЖЕНИЕ
            Приложение I към Регламент (ЕС) 2020/1998 се изменя, както следва:
            
                        1)
                     
                     
                        Списъкът на физическите лица, съдържащ се в част А („Физически лица“), се изменя, както следва:
                        
                                    а)
                                 
                                 
                                    заглавието на втората колона („Имена (транслитерация на изписването на руски език)“) се заменя с „Имена (транслитерация на латиница)“;
                                 
                              
                                    б)
                                 
                                 
                                    заглавието на третата колона („Имена (изписване на руски език)“) се заменя с „Имена“;
                                 
                              
                                    в)
                                 
                                 
                                    добавят се следните вписвания:
                                    
                                                 
                                             
                                             
                                                Имена (транслитерация на латиница)
                                             
                                             
                                                Имена
                                             
                                             
                                                Идентификационни данни
                                             
                                             
                                                Причини за вписването
                                             
                                             
                                                Дата на вписване
                                             
                                          
                                                „5.
                                             
                                             
                                                ZHU Hailun
                                             
                                             
                                                朱海仑 (изписване на китайски език)
                                             
                                             
                                                Длъжност(и): Бивш заместник-председател на 13-то Народно събрание на Синдзян-уйгурския автономен район (СУАР)
                                                Дата на раждане: януари 1958 г.
                                                Място на раждане: Lianshui, Jiangsu (Китай)
                                                Гражданство: китайско
                                                Пол: мъжки
                                             
                                             
                                                Бивш секретар на Комитета по политически и правни въпроси на Синдзян-уйгурския автономен район (СУАР) и бивш заместник-секретар на Партийния комитет на СУАР (2016—2019 г.). Бивш заместник-председател на 13-то Народно събрание на СУАР, което е регионален законодателен орган (2019—февруари 2021 г.).
                                             
                                             
                                                22.3.2021 г.
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                Като секретар на Комитета по политически и правни въпроси на СУАР (2016—2019 г.), Zhu Hailun е отговарял за поддържането на вътрешната сигурност и правоприлагането в СУАР. В това си качество е заемал ключова политическа позиция и е отговарял за надзора и изпълнението на широкомащабна програма по наблюдение, задържане и индоктриниране, насочена срещу уйгурите и лицата от други мюсюлмански етнически малцинства. Zhu Hailun е сочен за „архитект“ на тази програма. Поради това той носи отговорност за тежки нарушения на правата на човека в Китай, и по-специално за мащабни акции за произволно задържане на уйгури и на лица от други мюсюлмански етнически малцинства.
                                             
                                             
                                                 
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                Като заместник-председател на 13-то Народно събрание на СУАР (2019—февруари 2021 г.), Zhu Hailun е продължил да упражнява решаващо влияние в СУАР, където широкомащабната програма по наблюдение, задържане и индоктриниране, насочена срещу уйгурите и лицата от други мюсюлмански етнически малцинства, продължава да се прилага.
                                             
                                             
                                                 
                                             
                                          
                                                6.
                                             
                                             
                                                WANG Junzheng
                                             
                                             
                                                王君正 (изписване на китайски език)
                                             
                                             
                                                Длъжност(и): Партиен секретар на Xinjiang Production and Construction Corps (XPCC) и заместник-секретар на Партийния комитет на Синдзян-уйгурския автономен район на Китай; политически комисар на XPCC и главен изпълнителен директор на China Xinjian Group
                                                Дата на раждане: май 1963 г.
                                                Място на раждане: Linyi, Shandong (Китай)
                                                Гражданство: китайско
                                                Пол: мъжки
                                             
                                             
                                                Партиен секретар на Xinjiang Production and Construction Corps (XPCC) и заместник-секретар на Партийния комитет на Синдзян-уйгурския автономен район (СУАР) на Китай от април 2020 г., както и политически комисар на XPCC от май 2020 г. Бивш секретар на Комитета по политически и правни въпроси на СУАР (февруари 2019 г. — септември 2020 г.). Wang Junzheng заема и други висши постове в XPCC.
                                                XPCC е държавна икономическа и паравоенна организация в СУАР, която упражнява административна власт и контролира икономическата дейност в Синдзян.
                                             
                                             
                                                22.3.2021 г.
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                Като партиен секретар и политически комисар на XPCC от 2020 г., Wang Junzheng участва в надзора на всички политики, осъществявани от XPCC. На тази длъжност той носи отговорност за тежки нарушения на правата на човека в Китай, и по-специално за мащабни акции за произволно задържане и унизително третиране на уйгури и на лица от други мюсюлмански етнически малцинства, както и за системни нарушения на тяхната свобода на религията или убежденията, свързани, наред с другото, с изпълнението от XPCC на широкомащабна програма по наблюдение, задържане и индоктриниране, насочена срещу уйгурите и лицата от други мюсюлмански етнически малцинства.
                                             
                                             
                                                 
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                Той е отговорен и за системното използване от XPCC на уйгури и на лица от други мюсюлмански етнически малцинства като принудителна работна сила, по-специално на памучните полета.
                                                Като заместник-секретар на Партийния комитет на СУАР от 2020 г., Wang Junzheng участва в надзора на всички политики за сигурност, осъществявани в Синдзян, включително посочената по-горе програма, насочена срещу уйгурите и лицата от други мюсюлмански етнически малцинства. Като секретар на Комитета по политически и правни въпроси на СУАР (февруари 2019—септември 2020 г.), Wang Junzheng е отговарял за поддържането на вътрешната сигурност и правоприлагането в СУАР. В това си качество е заемал ключова политическа позиция и е бил отговорен за надзора и изпълнението на посочената по-горе програма.
                                             
                                             
                                                 
                                             
                                          
                                                7.
                                             
                                             
                                                WANG Mingshan
                                             
                                             
                                                王明山 (изписване на китайски език)
                                             
                                             
                                                Длъжност(и): Член на постоянния комитет на Партийния комитет на Синдзян-уйгурския автономен район (СУАР) и секретар на Комитета по политически и правни въпроси на СУАР
                                                Дата на раждане: януари 1964 г.
                                                Място на раждане: Wuwei, Gansu (Китай)
                                                Гражданство: китайско
                                                Пол: мъжки
                                             
                                             
                                                Член на постоянния комитет на Партийния комитет на Синдзян-уйгурския автономен район (СУАР) и секретар на Комитета по политически и правни въпроси на СУАР от септември 2020 г. Бивш директор и заместник-партиен секретар на Бюрото за обществена сигурност на Синдзян (БОСС) между 2017 г. и януари 2021 г.
                                             
                                             
                                                22.3.2021 г.
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                Като секретар на Комитета по политически и правни въпроси на СУАР от септември 2020 г., Wang Mingshan отговаря за поддържането на вътрешната сигурност и правоприлагането в СУАР. В това си качество той заема ключова политическа позиция и е отговорен за осъществяването на надзор над широкомащабна програма по наблюдение, задържане и индоктриниране, насочена срещу уйгурите и лицата от други мюсюлмански етнически малцинства.
                                             
                                             
                                                 
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                Като бивш директор и заместник-партиен секретар на БОСС (2017 — януари 2021 г.), той е заемал ключова позиция в апарата за сигурност на Синдзян и е бил пряко отговорен за изпълнението на посочената по-горе програма. По-специално, БОСС е внедрило „Интегрираната платформа за съвместни операции“ (ИПСО) — програма за големи информационни масиви, използвана за проследяването на милиони уйгури в района на Синдзян и за обозначаването на тези от тях, които са считани за „потенциална заплаха“ с цел изпращането им в лагери за задържане.
                                                На настоящата си длъжност и с оглед на предишните си функции, Wang Mingshan носи отговорност за тежки нарушения на правата на човека в Китай, и по-специално за мащабни акции за произволно задържане и унизително третиране на уйгури и на лица от други мюсюлмански етнически малцинства, както и за системни нарушения на тяхната свобода на религията или убежденията.
                                             
                                             
                                                 
                                             
                                          
                                                8.
                                             
                                             
                                                CHEN Mingguo
                                             
                                             
                                                陈明国
                                                (изписване на китайски език)
                                             
                                             
                                                Длъжност(и): Директор на Бюрото за обществена сигурност на Синдзян (БОСС) и заместник-председател на Народното правителство на Синдзян-уйгурския автономен район (СУАР).
                                                Дата на раждане: октомври 1966 г.
                                                Място на раждане: Yilong, Sichuan (Китай)
                                                Гражданство: китайско
                                                Пол: мъжки
                                             
                                             
                                                Директор на Бюрото за обществена сигурност на Синдзян (БОСС) от януари 2021 г. и заместник-председател на Народното правителство на Синдзян-уйгурския автономен район (СУАР).
                                             
                                             
                                                22.3.2021 г.
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                Като директор на БОСС, Chen Mingguo заема ключова позиция в апарата за сигурност на Синдзян и участва пряко в изпълнението на широкомащабна програма по наблюдение, задържане и индоктриниране, насочена срещу уйгурите и лицата от други мюсюлмански етнически малцинства. По-специално, БОСС е внедрило „Интегрираната платформа за съвместни операции“ (ИПСО) — програма за големи информационни масиви, използвана за проследяването на милиони уйгури в района на Синдзян и за обозначаването на тези от тях, които са считани за „потенциална заплаха“ с цел изпращането им в лагери за задържане. Поради това Chen Mingguo носи отговорност за тежки нарушения на правата на човека в Китай, и по-специално акции за произволно задържане и унизително третиране на уйгури и на лица от други мюсюлмански етнически малцинства, както и за системни нарушения на тяхната свобода на религията или убежденията.
                                             
                                             
                                                 
                                             
                                          
                                                9.
                                             
                                             
                                                JONG Kyong-thaek (известен също като CHO’NG Kyo’ng-t’aek)
                                             
                                             
                                                정경택
                                                (изписване на корейски език)
                                             
                                             
                                                Длъжност(и): Министър на държавната сигурност на Корейската народнодемократична република (КНДР)
                                                Дата на раждане: между 1.1.1961 г. и 31.12.1963 г.
                                                Гражданство: Северна Корея
                                                Пол: мъжки
                                             
                                             
                                                Jong Kyong-thaek е министър на държавната сигурност на Корейската народнодемократична република (КНДР) от 2017 г.
                                                Министерството на държавната сигурност на КНДР е една от водещите институции, отговаряща за изпълнението на репресивните политики за сигурност на КНДР, с акцент върху идентифицирането и потушаването на политическото дисидентство, притока на „подривна“ информация от чужбина и всякакво поведение, считано за сериозна политическа заплаха за политическата система и нейното ръководство.
                                             
                                             
                                                22.3.2021 г.
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                В качеството си на ръководител на Министерството на държавната сигурност Jong Kyong-thaek носи отговорност за тежки нарушения на правата на човека в КНДР, и по-специално изтезания и други форми на жестоко, нечовешко или унизително отнасяне или наказание, извънсъдебни екзекуции, екзекуции по бърза процедура или произволни екзекуции и убийства, насилствено изчезване на лица, произволни арести или задържания, както и широкоразпространен принудителен труд и сексуално насилие срещу жени.
                                             
                                             
                                                 
                                             
                                          
                                                10.
                                             
                                             
                                                RI Yong Gil
                                                (известен още като RI Yong Gi, RI Yo’ng-kil, YI Yo’ng-kil)
                                             
                                             
                                                리영길
                                                (изписване на корейски език)
                                             
                                             
                                                Длъжност(и): Министър на социалната сигурност на Корейската народнодемократична република (КНДР)
                                                Дата на раждане: 1955 г.
                                                Гражданство: Северна Корея
                                                Пол: мъжки
                                             
                                             
                                                Ri Yong Gil е министър на социалната сигурност на Корейската народнодемократична република (КНДР) от януари 2021 г. и бивш началник на Генералния щаб на Корейската народна армия (КНА) между 2018 г. и януари 2021 г.
                                                Министерството на социалната сигурност на КНДР (известно преди като Министерството на народната сигурност или Министерството на обществената сигурност) е една от водещите институции, отговаряща за изпълнението на репресивните политики за сигурност на КНДР, включително разпитите и наказването на лица, „незаконно“ напускащи КНДР. По-специално, Министерството на социалната сигурност, чрез своето изправително бюро, отговаря за управлението на затворнически лагери и трудови центрове за краткосрочно задържане, където затворниците/задържаните умишлено биват подлагани на гладуване и други форми на нечовешко отнасяне.
                                             
                                             
                                                22.3.2021 г.
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                В качеството си на ръководител на Министерството на социалната сигурност Ri Yong Gil носи отговорност за тежки нарушения на правата на човека в КНДР, и по-специално изтезания и други форми на жестоко, нечовешко или унизително отнасяне или наказание, извънсъдебни екзекуции, екзекуции по бърза процедура или произволни екзекуции и убийства, насилствено изчезване на лица, произволни арести или задържане, както и широкоразпространен принудителен труд и сексуално насилие срещу жени.
                                                Като бивш началник на Генералния щаб на КНА Ri Yong Gil е отговорен също за широкоразпространените тежки нарушения на правата на човека, извършени от КНА.
                                             
                                             
                                                 
                                             
                                          
                                                11.
                                             
                                             
                                                Mohammed Khalifa Al-KANI (известен също като Mohamed Khalifa Abderrahim Shaqaqi AL-KANI, Mohammed AL-KANI, Muhammad Omar AL-KANI)
                                             
                                             
                                                الكاني خليفة محمد (изписване на арабски език)
                                             
                                             
                                                Длъжност: Началник на милицията Kaniyat
                                                Дата на раждане: 3.5.1979 г.
                                                Гражданство: либийско
                                                Паспорт №: F86JKFJF
                                                Пол: мъжки
                                             
                                             
                                                Mohammed Khalifa Al-Kani е началник на милицията Kaniyat, която държеше под контрол либийския град Tarhuna между 2015 г. и юни 2020 г. На тази длъжност той осъществява надзор върху всички дейности на милицията Kaniyat. В качеството си на началник на милицията Kaniyat той носи отговорност за тежко погазване на правата на човека в Либия, и по-специално за извънсъдебни екзекуции и насилствено изчезване на хора в периода между 2015 г. и юни 2020 г. в Tarhuna.
                                                Mohammed Khalifa Al-Kani и милицията Kaniyat се изтеглиха от Tarhuna в началото на юни 2020 г. и се преместиха в източната част на Либия. Впоследствие в Tarhuna бяха открити няколко масови гроба, за които се смята, че са дело на милицията Kaniyat.
                                             
                                             
                                                22.3.2021 г.
                                             
                                          
                                                12.
                                             
                                             
                                                Abderrahim AL-KANI (известен също като Abdul-Rahim AL-KANI, Abd-al-Rahim AL-KANI)
                                             
                                             
                                                الرحيم الكاني عبد (изписване на арабски език)
                                             
                                             
                                                Длъжност(и): член на милицията Kaniyat
                                                Дата на раждане: 7.9.1997 г.
                                                Гражданство: Либия
                                                Паспорт №:PH3854LY
                                                Номер на лична карта:119970331820
                                                Пол: мъжки
                                             
                                             
                                                Abderrahim Al-Kani е ключов член на милицията Kaniyat, брат на началника на тази милиция Mohammed Khalifa Al-Khani. Милицията Kaniyat държеше под контрол либийския град Tarhuna в периода между 2015 г. и юни 2020 г.
                                                В рамките на милицията Kaniyat Abderrahim Al-Kani отговаря за вътрешната сигурност. В това си качество той носи отговорност за тежко погазване на правата на човека в Либия, и по-специално за извънсъдебни екзекуции и насилствено изчезване на хора в периода между 2015 г. и юни 2020 г. в Tarhuna.
                                             
                                             
                                                22.3.2021 г.
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                Abderrahim Al-Kani и милицията Kaniyat се изтеглиха от Tarhuna в началото на юни 2020 г. и се преместиха в източната част на Либия. Впоследствие в Tarhuna бяха открити няколко масови гроба, за които се смята, че са дело на милицията Kaniyat.
                                             
                                             
                                                 
                                             
                                          
                                                13.
                                             
                                             
                                                Aiub Vakhaevich KATAEV
                                                (известен също като Ayubkhan Vakhaevich KATAEV)
                                             
                                             
                                                Аюб Вахаевич КАТАЕВ (известен също като Аюбхан Вахаевич КАТАЕВ)
                                                (изписване на руски език)
                                             
                                             
                                                Длъжност(и): Началник на отдела на Министерството на вътрешните работи на Руската федерация за град Аргун в Чеченската република
                                                Дата на раждане: 1.12.1980 г. или 1.12.1984 г.
                                                Гражданство: руско
                                                Пол: мъжки
                                             
                                             
                                                Началник на отдела на Министерството на вътрешните работи на Руската федерация за град Аргун в Чеченската република.
                                             
                                             
                                                22.3.2021 г.
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                В качеството си на началник на отдела на Министерството на вътрешните работи на Руската федерация за град Аргун Аюб Катаев осъществява надзор върху дейността на местните органи на държавната сигурност и местните полицейски органи. На тази длъжност той лично осъществява надзор върху широкоразпространените и системни случаи на преследване в Чечня, които започнаха през 2017 г. Репресиите са насочени срещу лесбийки, гейове, бисексуални, трансполови и интерсексуални лица (ЛГБТИ), хора, за които се предполага, че принадлежат към ЛГБТИ групи, и други лица, за които се подозира, че са опоненти на държавния глава на Чеченската република Рамзан Кадиров. Аюб Катаев и сили под неговото командване са отговорни за тежки нарушения на правата на човека в Русия, и по-специално изтезания и други форми на жестоко, нечовешко или унизително отнасяне, както и произволни арести и задържания и извънсъдебни екзекуции или произволни екзекуции и убийства.
                                             
                                             
                                                 
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                Според множество свидетели Аюб Катаев лично е надзиравал и е участвал в изтезаването на задържани.
                                             
                                             
                                                 
                                             
                                          
                                                14.
                                             
                                             
                                                Abuzaid (Abuzayed) Dzhandarovich VISMURADOV
                                             
                                             
                                                Абузайд Джандарович ВИСМУРАДОВ (изписване на руски език)
                                             
                                             
                                                Длъжност(и): Командир на Специалния отряд за бързо реагиране (СОБР) „Терек“, заместник министър-председател на Чеченската република, неофициален бодигард на държавния глава на Чеченската република Рамзан Кадиров
                                                Дата на раждане: 24.12.1975 г.
                                                Място на раждане: Akhmat-Yurt/ Khosi-Yurt, бивша Чечено-ингушка автономна съветска социалистическа република (АССР), днес Чеченска република (Руска федерация)
                                                Гражданство: руско
                                                Пол: мъжки
                                             
                                             
                                                Командир на Специалния отряд за бързо реагиране (СОБР) „Терек“, заместник министър-председател на Чеченската република, неофициален бодигард на държавния глава на Чеченската република Рамзан Кадиров.
                                                Абузайд Висмурадов е командир на СОБР „Терек“ от май 2012 г. На тази длъжност той лично осъществява надзор върху широкоразпространените и системни случаи на преследване в Чечня, които започнаха през 2017 г. Репресиите са насочени срещу лесбийки, гейове, бисексуални, трансполови и интерсексуални лица (ЛГБТИ), хора, за които се предполага, че принадлежат към ЛГБТИ групи и други лица, за които се подозира, че са опоненти на държавния глава на Чеченската република Рамзан Кадиров.
                                             
                                             
                                                22.3.2021 г.
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                Абузайд Висмурадов и отряд „Терек“ под неговото командване носят отговорност за тежки нарушения на правата на човека в Русия, и по-специално изтезания и други форми на жестоко, нечовешко или унизително отнасяне, както и произволни арести и задържания и извънсъдебни екзекуции и произволни екзекуции и убийства.
                                                Според множество свидетели Абузайд Висмурадов лично е надзиравал и е участвал в изтезаването на задържани. Той е близък сътрудник на Рамзан Кадиров, държавния глава на Чеченската република, който от много години провежда репресивна кампания срещу политическите си противници.
                                             
                                             
                                                 
                                             
                                          
                                                15.
                                             
                                             
                                                Gabriel Moses LOKUJO
                                             
                                             
                                                -
                                             
                                             
                                                Длъжност(и): Генерал-майор от Народните сили за отбрана на Южен Судан
                                                Гражданство: Южен Судан
                                                Пол: мъжки
                                             
                                             
                                                Генерал-майор от Народните сили за отбрана на Южен Судан (НСОЮС).
                                                Gabriel Moses Lokujo носи отговорност за тежки нарушения на правата на човека в Южен Судан, и по-специално за извънсъдебни екзекуции, екзекуции по бърза процедура или произволни екзекуции и убийства.
                                                През май 2020 г. трима офицери от Суданската народноосвободителна армия в опозиция (SPLA-IO) са били отвлечени и екзекутирани по заповед на Генерал-майор Lokujo.
                                             
                                             
                                                22.3.2021 г.“;
                                             
                                          
                                                 
                                             
                                             
                                                 
                                             
                                             
                                                 
                                             
                                             
                                                 
                                             
                                             
                                                През септември 2020 г. генерал-майор Lokujo дезертира от SPLA-IO и се присъединява към НСОЮС, като той носи отговорност за последвалите сблъсъци във и около центъра за учения Moroto в южната част на Централна Екватория. Вследствие на това през последните три месеца на 2020 г. се съобщава за редица загинали и ранени от двете страни, биват разселени и цивилни, по-специално в областта Kajo-Keji на провинция Централна Екватория. Силите на генерал-майор Lokujo са останали в района, откъдето се съобщава за продължаващи сблъсъци и сигурността на цивилното население продължава да е застрашена.
                                             
                                             
                                                 
                                             
                                          
                              
                  
                        2)
                     
                     
                        Следните вписвания се добавят в списъка на юридическите лица, образуванията и органите съдържащ се в част В („Юридически лица, образувания и органи“):
                        
                                     
                                 
                                 
                                    Наименование (транслитерация на латиница)
                                 
                                 
                                    Наименование
                                 
                                 
                                    Идентификационни данни
                                 
                                 
                                    Причини за вписването
                                 
                                 
                                    Дата на вписване
                                 
                              
                                    „1.
                                 
                                 
                                    Xinjiang Production and Construction Corps Public Security Bureau (Отдел за обществена сигурност на Xinjiang Production and Construction Corps)
                                 
                                 
                                    新疆生产建设兵团公安局
                                    (изписване на китайски език)
                                 
                                 
                                    Адрес: 106 Guangming Road, Urumqi, Xinjiang Uyghur Autonomous Region (Синдзян-уйгурски автономен район — СУАР), Китай
                                    Телефон: +86 991 598 8114
                                 
                                 
                                    Отделът за обществена сигурност на Xinjiang Production and Construction Corps (XPCC) отговаря за изпълнението на всички политики на XPCC в областта на сигурността, включително управлението на центровете за задържане. XPCC е държавна икономическа и паравоенна организация в Синдзян-уйгурския автономен район на Китай, която упражнява административна власт и контролира икономическата дейност в Синдзян.
                                 
                                 
                                    22.3.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    В качеството на структура, провеждаща политиките в областта на сигурността в XPCC, Отделът за обществена сигурност на XPCC носи отговорност за тежки нарушения на правата на човека в Китай, и по-специално за мащабни акции на произволно задържане и унизително третиране на уйгури и лица от други мюсюлмански етнически малцинства, както и за системни нарушения на тяхната свобода на религията или убежденията, свързани, наред с другото, с изпълнението от XPCC на широкомащабна програма по наблюдение, задържане и индоктриниране, насочена срещу мюсюлманските етнически малцинства.
                                    Като част от посочената по-горе програма XPCC използва уйгури и лица от други мюсюлмански етнически малцинства като принудителна работна сила, по-специално на памучните полета. В качеството на структура, провеждаща политиките в областта на сигурността в XPCC, Отделът за обществена сигурност на XPCC носи отговорност за системното използване на принудителен труд.
                                 
                                 
                                     
                                 
                              
                                    2.
                                 
                                 
                                    Централна прокуратура (известна също като Служба на главния прокурор на Корейската народнодемократична република (КНДР)
                                 
                                 
                                    조선민주주의인민공화국 중앙검찰소 (изписване на корейски език)
                                 
                                 
                                     
                                 
                                 
                                    Централната прокуратура е институция, която осъществява надзор върху всички наказателни производства в Корейската народнодемократична република (КНДР), включително върху разследванията, разпитите, предварителните задържания и съдебните процеси.
                                 
                                 
                                    22.3.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    Централната прокуратура се използва за наказателно преследване и наказване на лица за политическа неблагонадеждност в несправедливи по същността си съдебни процеси. Тя носи също институционална отговорност за тежки нарушения на правата на човека в обикновените затвори и центровете за задържане с цел разпит, тъй като не осигурява спазването на правата на предварително задържаните и осъдените затворници. В тясно сътрудничество с министерствата на държавната сигурност и на социалната сигурност Централната прокуратура носи отговорност за и осигурява легитимност на тежки нарушения на правата на човека, извършени от апарата за сигурност на КНДР, и по-специално изтезания и други форми на жестоко, нечовешко или унизително отнасяне или наказание, извънсъдебни екзекуции, екзекуции по бърза процедура или произволни екзекуции и убийства, насилствено изчезване на лица, произволни арести или задържане.
                                 
                                 
                                     
                                 
                              
                                    3.
                                 
                                 
                                    Kaniyat Militia (милиция Kaniyat) (известна преди това като „7-ма бригада“, „7-ма бригада в Tarhuna“, „Бригада Tarhuna“) (известна също като „9-та бригада“, „Al-Kani Militia“ (милиция Al-Kani), „Al-Kaniyat“, бригада „Kani“, „Kaniat“, „Kaniyat“, „Kanyat“)
                                 
                                 
                                    مليشيا كانيات (изписване на арабски език)
                                 
                                 
                                     
                                 
                                 
                                    Милицията Kaniyat е въоръжена либийска милиция, която осъществяваше контрол над либийския град Tarhuna в периода между 2015 г. и юни 2020 г. Масови гробове, приписвани на милицията Kaniyat, бяха открити в Tarhuna след като милицията се изнесе от града и се премести в източната част на Либия през юни 2020 г. Милицията Kaniyat носи отговорност за тежко погазване на правата на човека, и по-специално за извънсъдебни екзекуции и насилствено изчезване на лица.
                                 
                                 
                                    22.3.2021 г.
                                 
                              
                                    4.
                                 
                                 
                                    Служба за национална сигурност (известна също като Агенция за национална сигурност) на правителството на Еритрея
                                 
                                 
                                    -
                                 
                                 
                                    Ръководена от генерал-майор Abraha Kassa
                                 
                                 
                                    Службата за национална сигурност (известна също като Агенция за национална сигурност) на правителството на Еритрея се ръководи от генерал-майор Abraha Kassa и е на подчинение на президентството. Службата за национална сигурност се състои от шест отдела, всеки от които е разделен на три секции, отговарящи съответно за разузнаването, арестите и разпитите. Службата за национална сигурност носи отговорност за тежки нарушения на правата на човека в Еритрея, и по-специално за произволни арести, извънсъдебни екзекуции, насилствено изчезване на лица и изтезания, извършвани от нейни служители.
                                 
                                 
                                    22.3.2021 г.“